Akihito

bertakhta sebagai Maharaja Jepun ke-125 menurut susunan pewarisan tradisional, dari 7 Januari 1989 sehinggalah penurunan takhta baginda pada 30 April 2019. Baginda naik takhta Takhta Bunga Kekwa sejak kemangkatan paduka ayahanda baginda, Maharaja Shōwa (Hirohito). Sejak penurunan takhta disebabkan oleh lanjut usia dan kegeringan, baginda menjadi Begawan Maharaja Jepun. Baginda telah diganti pada 1 Mei 2019 oleh paduka putera sulung baginda, Naruhito.

Biografi 
Maharaja Akihito diputerakan di Istana Maharaja Tokyo, Tokyo, Jepun dan merupakan paduka putera sulung dan juga paduka anakanda yang kelima kepada Maharaja Showa (Hirohito) dan Maharani Kojun (Nagako). Bergelar Tsugo no miya (; Putera Tsugo) semasa kanak-kanak, baginda dibesarkan dan diajar oleh guru persendirian dan kemudian menghadiri Sekolah Rendah Lelaki "Boy's Elementary" dan Jabatan Menengah "Secondary Departments" ketika itu, Peers' School (Gakushuin selepas 1947), 1940-52.  Baginda dipisahkan dari ahli kaum kerabat baginda pada usia tiga tahun.

Ketika pengeboman ke atas bandar Tokyo oleh pihak Amerika pada bulan Mac 1945, baginda serta saudara mudanya, Putera Masahito (sekarang Putera Hitachi), dipindahkan dari Tokyo. Ketika pendudukan Amerika selepas Perang Dunia II, Putera Mahkota Akihito diajar dalam Bahasa Inggeris oleh Elizabeth Gray Vining. Putera Mahkota Akihito menuntut sebentar di Jabatan Sains Politik di Universiti Gakushuin di Tokyo tetapi tidak menerima ijazah. Walaupun baginda merupakan putera mahkota kepada Takhta Bunga Kekwa dari 23 Disember 1933, perlantikan rasmi sebagai Putera Mahkota (Rittaishi no Rei) hanya berlansung pada 10 November 1951 di Istana Diraja.  

Pada bulan Jun 1953, Putera Mahkota Akihito mewakili Jepun di upacara pertabalan Ratu Elizabeth II dari United Kingdom. Pada 10 April 1959, baginda berkahwin dengan Michiko (lahir 24 Oktober 1934), anak perempuan sulung Shoda Hidesaburo, presiden dan pengerusi kehormat Kilang Pengisar Tepung Nisshin. Perkahwinan tersebut memecahkan tradisi diraja kerana Shoda Michiko merupakan orang awam pertama yang berkahwin dengan kerabat diraja. Putera Mahkota Akihito menaiki takhta selepas kemangkatan paduka ayahandanya pada 7 Januari 1989 dan secara rasmi menjadi maharaja Jepun yang ke-125 pada 12 November 1990. 

Semenjak menaiki takhta, baginda berusaha untuk mendekati keluarga Maharaja dengan penduduk Jepun. Baginda dan Maharani telah berkenan membuat lawatan rasmi mencemar duli ke 18 negara, termasuk juga 47 wilayah (prefectures) di Jepun. Maharaja Akihito dan Maharani Michiko mempunyai tiga paduka anakanda: Putera Mahkota Naruhito (diputerakan 23 Februari 1960), Puteri Akishino (Fumihito, diputerakan 11 November 1965) dan Puteri Sayako (gelaran, Nori no miya, atau Puteri Nori, diputerakan 18 April 1969). Era pemerintahan Akihito digelar era "Heisei".

Terasul, gelaran, kurniaan dan lambang

Terasul dan gelaran 
 23 Disember 1933 – 10 November 1952: Yang Teramat Mulia Putera Tsugu
 10 November 1952 – 7 Januari 1989: Duli Yang Teramat Mulia Putera Mahkota
 7 January 1989 – 30 April 2019: Kebawah Duli Yang Maha Mulia (Seri Paduka Baginda) Maharaja
1 Mei 2019- kini: Kebawah Duli Yang Maha Mulia(Seri Paduka Baginda) Maharaja Emeritus 

Jikalau penurunan takhta berlangsung seperti yang dijangkakan, gelaran Maharaja Akihito akan jadi "Daijō Tennō", atau "Jōkō" secara ringkas.

Kurniaan 

Kurniaan kebangsaan
  Kalung Raya Darjah Raya Bunga Kekwa
  Kalung Raya Darjah Matahari Terbit Berbunga Paulownia (dinamakan semula sebagai Kalung Raya Darjah Bunga Paulownia dari tahun 2003)
  Kalung Raya Darjah Khazanah Suci
  Darjah Budaya (Jepun)
  Pingat Emas Merit Palang Merah Jepun
  Pingat Emas Ahli Kehormat Palang Merah Jepun

Kurniaan asing

FR Yugoslavia berpisah menjadi Serbia dan Montenegro.
Zaire kini dikenali sebagai Republik Demokratik Congo
Anugerah lain
 The Royal Society King Charles II Medal
 Golden Pheasant Award Persekutuan Pengakap Jepun (1971)

Lambang

Keturunan

Keturunan nasab ayahanda 

Nasab ayahanda Akihito ialah susur galur baginda diturunkan ayahanda kepada putera.

Keturunan nasab bapa ialah prinsip di sebalik keahlian kerabat diraja, sebagaimana ia dapat dijejak semula melalui keturunan, bermakna bahawa Maharaja Akihito ialah ahli kaum kerabat diraja Jepun.

Kerabat Diraja Jepun

Keturunan sebelum Maharaja Keitai tidak jelas kepada para sejarawan moden, tetapi mengikut tradisi ia dijejak semula secara nasab ayahnda kepada Maharaja Jimmu
Maharaja Keitai, ca. 450–534
Maharaja Kinmei, 509–571
Maharaja Bidatsu, 538–585
Prince Oshisaka, ca. 556–???
Maharaja Jomei, 593–641
Maharaja Tenji, 626–671
Prince Shiki, ???–716
Maharaja Kōnin, 709–786
Maharaja Kanmu, 737–806
Maharaja Saga, 786–842
Maharaja Ninmyō, 810–850
Maharaja Kōkō, 830–867
Maharaja Uda, 867–931
Maharaja Daigo, 885–930
Maharaja Murakami, 926–967
Maharaja En'yū, 959–991
Maharaja Ichijō, 980–1011
Maharaja Go-Suzaku, 1009–1045
Maharaja Go-Sanjō, 1034–1073
Maharaja Shirakawa, 1053–1129
Maharaja Horikawa, 1079–1107
Maharaja Toba, 1103–1156
Maharaja Go-Shirakawa, 1127–1192
Maharaja Takakura, 1161–1181
Maharaja Go-Toba, 1180–1239
Maharaja Tsuchimikado, 1196–1231
Maharaja Go-Saga, 1220–1272
Maharaja Go-Fukakusa, 1243–1304
Maharaja Fushimi, 1265–1317
Maharaja Go-Fushimi, 1288–1336
Maharaja Kōgon, 1313–1364
Maharaja Sukō, 1334–1398
Putera Yoshihito Fushimi, 1351–1416
Putera Sadafusa Fushimi, 1372–1456
Maharaja Go-Hanazono, 1419–1471
Maharaja Go-Tsuchimikado, 1442–1500
Maharaja Go-Kashiwabara, 1464–1526
Maharaja Go-Nara, 1495–1557
Maharaja Ōgimachi, 1517–1593
Putera Masahito, 1552–1586
Maharaja Go-Yōzei, 1572–1617
Maharaja Go-Mizunoo, 1596–1680
Maharaja Reigen, 1654–1732
Maharaja Higashiyama, 1675–1710
Putera Naohito Kanin, 1704–1753
Putera Sukehito Kanin, 1733–1794
Maharaja Kōkaku, 1771–1840
Maharaja Ninkō, 1800–1846
Maharaja Kōmei, 1831–1867
Maharaja Meiji, 1852–1912
Maharaja Taishō, 1879–1926
Maharaja Shōwa, 1901–1989
Maharaja Akihito, diputerakan. 1933

Lihat juga 
 Maharaja Jepun

Rujukan

Pautan luar 
 https://web.archive.org/web/20011218055117/http://www.geocities.com/jtaliaferro.geo/imphous.html
 http://vikingphoenix.com/public/rongstad/bio-obit/bioakhto.htm

Orang hidup
Kelahiran 1933
Maharaja Jepun